google/wiki40b huggingface dataset:
National Cyber Security Centre (Storbritannia)

National Cyber Security Centre (NCSC) er et britisk statlig senter for datasikkerhet som ble opprettet i oktober 2016.
Senteret er lokalisert til London. Det skal blant annet samarbeide med Bank of England om retningslinjer for datasikkerhet i finanssektoren.
Carl B. Squier

Biografi

Mandag 16. mai 1938 kl. 14:07 var en gruppe ansatte og familiemedlemmer i Northwest Airlines og Lockheed Corporation passasjerer i en ny Lockheed L-14 Super Electra. Flyet tok av fra Burbank flyplass med planlagt destinasjon Las Vegas, der flyet formelt skulle overleveres til Northwest Airlines, for så å bli fløyet til St. Paul i Minnesota der flyselskapets hovedkontor lå. Flyet fløy i tåke over Mint Canyon da det styrtet i 3,300 fots høyde i Sierra Pelona Mountains, 27 minutter etter å ha tatt av fra Burbank. Alle sju passasjerer om bord, inkludert en tre år gammel gutt og en nyfødt jente, ble drept momentant. Blant ofrene var Fredrik Whittemore, 42, som var co-pilot og visepresident i Northwest Airlines, og Lenna Squier (34), Squiers kone. Squier selv var i Chicago da hans kone ble drept.
Squier døde av kreft Los Angeles 5. november 1967. Han ble gravlagt i Portal of the Folded Wings Shrine to Aviation i Valhalla Memorial Park Cemetery i Burbank, California.

Minner

Squier ble innlemmet i Michigan Aviation Hall of Fame 2. oktober 2004.
Nestor seniorutvikling

Historie

Norsk Pensjonistskole ble etablert som en selveiende stiftelse i oktober 1976 av Knut Andersen, fra stiftelsen Betalende Feriekolonier (opphørte å eksistere i 2011), Nasjonalforeningen for Folkehelsen og Norske kvinners sanitetsforening. Skolen skiftet senere navn til Norsk senter for seniorutvikling og fra og med 12. desember 2012 er navnet Nestor seniorutvikling.
Salten

Byer

Bodø fikk bystatus som kjøpstad i 1816. Fauske fikk bystatus av kommunen i 1998.

Stortingsvalgene 1906-1918

Salten var delt i to enkeltmannskretser, Søndre Salten og Nordre Salten.
Tynn kapitalisering

Tynn kapitalisering (thin capitalisation) er å finansiere et selskap med en høy andel lån, istedenfor med aksjer. Benyttes av transnasjonale selskap for å redusere overskudd i et datterselskap ettersom renter på lån oftest kan trekkes fra på skatten. Aksjeutbytte beregnes derimot oftest ut fra inntekten etter skatt. Rentene blir som regel utbetalt til et annet datterselskap som er plassert i et skatteparadis, der skatt ikke må betales.
Chlorophorus

Utseende

Små til middelsstore, slanke og langbeinte, mørke trebukker med tegninger av lyse skjell, vanligvis tegnet i brunt eller svart og hvitt eller gult. Artene kan minne noe om vepser. Antennene er spinkle og omtrent halve kroppslengden. Pronotum er rundet, litt innsnevret ved roten. Dekkvingene er litt avsmalnende bakover, det bakerste bakkroppsleddet stikker gjerne ut bak dem. Beina er slanke men ikke påfallende lange.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er vidt utbredt i den Gamle Verden med flest arter i Sørøst-Asia, relativt få i nordområdene.
Lepithrix

Utseende

Små til middelsstore, kraftige, hårete oldenborrer. På farge er de gjerne svarte med gul- eller rødaktige dekkvinger. Beina er kraftige som vanlig for Hopliinae.

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Afrika.
Sound of Danger

Sound of Danger er et musikkalbum med Beranek, utgitt i 1981. Dette er hans første plate.
The Guys

The Guys er et skuespill av Anne Nelson som fokuserer på ettervirkningene av terrorangrepet 11. september 2001. I teaterstykket hjelper avisredaktøren Joan brannmannen Nick med å skrive minnetaler til de utallige brannmennene som mistet livet denne dagen. Skuespillet hadde première som en off-Broadway-produksjon i The Flea Theater 4. desember 2001 med Jim Simpson som regissør og Sigourney Weaver og Bill Murray i hovedrollene. Anthony LaPaglia hadde Murrays rolle i oppsetningene etterpå.
Siden åpningen har stykket blitt vist i 48 av USAs stater, Tsjekkia, Argentina, Japan, Italia og Polen. Tim Robbins og Susan Sarandon spilte hovedrollene da skuespillet ble presentert på Edinburgh-festivalen. Weaver og LaPaglia hadde dessuten hovedrollene i Jim Simpsons filmatisering fra 2002. For innsatsen sin i filmen ble Weaver nominert til en Satellite Award for beste kvinnelige hovedrolle. I 2006 ble teaterstykket satt opp på nytt i forbindelse med 5 års-jubileet til terrorangrepet.
Magnetisk væske

En magnetisk væske eller ferrofluid (fra lat. ferrum – jern og fluidus – flytende) er en kolloidal løsning av magnetiserbare nanopartikler i en bærevæske. I et eksternt magnetfelt vil nanopartiklene, som kan være av for eksempel magnetitt (Fe₃O₄), magnetiseres. For at de ikke skal segrere ut av væsken, må de være svært små (typisk 3-15 nm), slik at deres termiske energi overveier deres magnetiske energi. Væsken bør også inneholde en surfaktant for å holde partiklene fra hverandre. Metoder for å lage slike magnetiske væsker har vært kjent ihvertfall siden 1938. De forblir ikke magnetisert når det eksterne magnetfeltet fjernes, så de er altså paramagnetiske, ikke ferromagnetiske.
Magnetisk væske skiller seg fra magnetoreologisk væske (MR væske) ved størrelsen på partiklene. Mens partiklene i magnetisk væske er i nanometerstørrelse, er partiklene i MR væske i mikrometerstørrelse. Partiklene i MR væske er for tunge til at de kan holdes suspendert i væsken over lengre tid, og vil etterhvert felles ut.
Homogene (ikke kolloidale) magnetiske væsker er mer eksotisk, og var lenge kun en teoretisk mulighet. I 1997 ble det for første gang demonstrert ferromagnetisme i en underkjølt kobolt-palladium-smelte.
Hestesport under Asialekene 2014

Hestesport under Asialekene 2014. Hestesport var en av flere sporter under de 17. Asialekene som ble arrangert i Incheon i Sør-Korea. Konkurransene ble avviklet mellom 20. og 30. september 2014. Det var seks øvelser, individuelt og lagkonkurranse i sprangridning, dressur og feltritt. 100 utøvere fra 15 nasjoner deltok. Sør-Korea ble beste nasjon med fire gullmedaljer foran Saudi-Arabia og Qatar med en hver.
Brun einerbarmåler

Utseende

En nokså liten (vingespenn 21 – 25 mm), slank, brungrå måler. Den kan kjennes fra andre barmålere (slekten Thera) på at forvingenes brede tverrbånd er over halvparten så bredt ved bakkanten som ved forkanten av vingen. Forvingen er brungrå, litt mørkere ved roten og i et bredt tverrbånd midt i vingen. De mørkere områdene er kantet med brunsvart. Det brede tverrbåndet er mer enn halvparten så bredt ved bakkanten som ved forkanten, og ytterkanten er sterkt utbuktet foran midten. Langs vingens ytterkant går det en, mer eller mindre tydelig, rad av hvite flekker, og nær vingespissen er det en svart, pilformet flekk. Bakvingen er silkeaktig hvit. Larven er naken, lysgrønn med hvite lengdestriper.

Levevis

Denne arten finnes helst på åpne heier med en del einerbusker, og larvene lever på bar av einer (Juniperus communis). De voksne målerne flyr i juli – september.

Utbredelse

Arten forekommer i Europa, bortsett fra de østligste delene, i Lilleasia og i Kaukasus. I Norge er den vanlig over hele landet bortsett fra lengst i nord.
La Grande 4-demningen

La Grande 4 er en demning og et vannkraftverk som utnytter den kunstige innsjøen La Grande 4-reservoaret (La Grande 4 Reservoir) midt i elven La Grande River i Quebec, Canada. Demningen som gir vann til stasjonen er La Grande 4-demningen. Kraftstasjonen inngår i James Bay-prosjektet, som demmer opp La Grande-elva en rekke steder. Demningen og kraftverket ble bygget ut i årene fra 1984 til 1986. 
Effekt installert er 2 779 MW, fordelt på 9 turbiner.
ISO 3166-2:AI

ISO 3166-2:AI er Anguillas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Anguilla.
Anguillas ISO 3166-1 alfa-2-kode er AI.
Huaneng Huaiyin kullkraftverk

Huaneng Huaiyin kullkraftverk er et kullkraftverk i Huaiyin i provinsen Jiangsu i det østlige Kina. Det har en installert produksjonskapasitet på 1 100 MW fordelt på 2 turbiner à 220 MW, og to på 330 MW hver.
Ceraspis

Utseende

Middelsstore, avlange, svarte oldenborrer med kraftige, brunlige bein. Oversiden er hårløs og mer eller mindre tett kledt med lyse skjell.

Levevis

Larvene lever i jorda, der de eter røtter.

Utbredelse

Slekten er utbredt i Mellom- og Sør-Amerika.
Ole Andreas Lindeman

Bakgrunn

Etter examen artium ved katedralskolen havnet Lindeman i København, hvor han studerte jus. Etter hvert skulle det vise seg at musikken tok gradvis mer tid, og han avbrøt studiet i 1799. Ole Andreas ble elev av kapellmester Israel Gottlieb Wernicke og opptrådte på konserter med klaver eller fiolin.

Karriere

Etter en anmodning fra biskop Johan Christian Schønheyder flyttet Lindeman til Trondhjem for å bli organist i Vår Frue kirke.
Ole Andreas Lindeman ble den dominerende musikkpedagog i Trondhjem – «privilegert stadsmusicus» – gjennom et halvt århundre. Han var også sang- og musikklærer ved Trondhjems Borgerlige Realskole. I 1835 utga han med offentlig støtte den aller første norske koralbok, som ble distribuert til alle kirker i Norge som hadde orgel.
Lindeman ble gift med Anne Severine Hickmann i 1802, og tilsammen fikk de fem sønner. Av disse ble hele tre organister, mens én ble prest og en annen lege. Den eldste sønnen, Frederik Christian, etterfulgte faren i Vår Frue kirke, Just Riddervold ble organist i Domkirken og Ludvig Mathias reiste til Vår Frelsers kirke i Oslo. Sistnevnte var far til musikkpedagog Peter B. Lindeman, som ledet Musikkonservatoriet i Oslo i mange år, og organist Kristian T. M. Lindeman som overtok som organist etter sin onkel i Domkirken.
Ole Andreas Lindeman døde 88 år gammel, og var i hele sin tid som organist knyttet til Vår Frue kirke i Trondheim.
Euproserpinus

Utseende

Små til middelsstore til store (vingespenn 30-55 millimeter), kraftige svermere. Vingene er påfallende små sammenlignet med den korte, tykke, hårete kroppen. Forvingen er brungrå, delvis kledt med oppstående skjell som får dem til å virke litt rufsete. Bakvingene er gjerne hvite med mørk kant.

Levevis

Disse artene lever i halvørken og andre tørre områder. Larvene lever på planter i mjølkefamilien (Onagraceae). De voksne svermerne flyr om dagen.

Utbredelse

Slekten er begrenset til tørre områder i det sørvestlige Nord-Amerika, mest i California.
To av de tre artene har meget begrensede utbredelser og er regnet som sterkt truede.
Homo antecessor

Fysiologi

Homo antecessor var omtrent 1,6-1,8 meter høye og hannkjønnene veide grovt regnet 90 kg. Deres hjernestørrelse var rundt regnet på 1000–1150 cm³, mindre enn gjennomsnittet på 1350 cm³ for moderne mennesker. På grunn av knapphet på levninger er det svært lite ellers som er kjent om Homo antecessor, dog var de sannsynligvis mer robuste enn Homo heidelbergensis. I henhold til Juan Luis Arsuaga, en av lederne av utgravningene ved Burgos, kan Homo antecessor ha vært høyrehendte, et trekk som skilte dem fra andre aper. Hypotesen er basert på tomografiske teknikker. Arsuaga hevder også at frekvensgraden til hørselen var tilsvarende til Homo sapiens, noe som gjør at han antar at Homo antecessor kan ha benyttet et symbolsk språk og var i stand til å trekke slutninger basert på årsaker. Arsuagas forskergruppe forsøker for øyeblikket å gjøre et DNA-kart av Homo antecessor.
Basert på tannmønster antar forskerne at Homo antecessor hadde nådd samme utviklingstadier som Homo sapiens, skjønt antagelig ved raskere fart. Andre trekk var en fremskytende bakhodebolle, et lavt forhode og mangelen på en sterk hake. En del levninger er bortimot ikke til å skille fra et fossil tilskrevet KNM-WT 15000 (Turkanagutten) som tilhørte Homo ergaster.

Fossilfunnsteder

De eneste kjente fossiler av Homo antecessor er fra to funnsteder i regionen Sierra de Atapuerca i nordlige Spania (Gran Dolina og Sima del Elefante).

Gran Dolina

Arkeologen Eudald Carbonell i Roura fra Universidad Rovira i Virgili i Tarragona, Spania og palaeoantropologen Juan Luis Arsuaga Ferreras fra Universidad Complutense Madrid oppdaget levninger av Homo antecessor på funnstedet Gran Dolina i Sierra de Atapuerca, øst for Burgos. Homo antecessor-levningene ble funnet i nivå 6 (TF6) på stedet Gran Dolina. Over 80 beinfragmenter fra seks individer ble avdekket i 1994 og 1995. Stedet hadde også grovt regnet rundt 200 steinredskaper og rundt 300 beinlevninger fra dyr. Steinredskapene inkluderte en utskåret kniv av stein som ble funnet sammen med levningene av menneskearten. Alle levningene har blitt datert til å være minst 780 000 år gamle. De best bevarte levningene var en overkjeve og et frontalbein fra et individ som døde rundt 10 år gammel.

Sima del Elefante

Den 29. juni 2007 kunne spanske forskere som arbeidet ved stedet Sima del Elefante annonsere at de hadde avdekket en kinntann som er datert til 1,1-1,2 millioner år siden. Jekselen ble beskrevet som «godt brukt» og fra et individ som var mellom 20 og 25 år gammel. Andre funn ble annonsert den 27. mars 2008 som inkluderte oppdagelsen av et fragment av et kjevebein, steinflak og bevis på bearbeidelse av bein fra dyr.
JoJo (sanger)

Oppvekst

Familien hennes flyttet en del, og hun har bodd blant annet i Keene, New Hampshire og Foxborough, Massachusetts. Hennes far, Joel Maurice Levesque, er en blues-sanger og hennes mor, Diana Anne Blagden, sang i et kirkekor og var vaskehjelp. De hadde en relativ lav inntekt, og foreldrene hennes skilte seg da Jojo bare var tre år. Faren hennes bor nå i New Hampshire og Jojo har bodd med moren sin i New Jersey helt siden hun begynte å få suksess. Kallenavnet Jojo har sin opprinnelse fra Levesques barndom.
Forfalskning

Forfalskning er rettsstridig endring av penger, dokumenter, verdipapirer eller lignende. Det er i juridisk forstand forskjellig fra falsk, som er fremstilling av uekte penger eller lignende. En gjenstand som er forfalsket kalles en forfalskning.
En kopi av et kunstverk er ikke en forfalskning med mindre kopien er beregnet på bedrageri. Eksempelvis var romerske kopier av antikkens greske kunst ikke forfalskninger, og heller ikke det som Académie de France i Roma utførte. Først da en del malere på 1800-tallet kopierte italienske mestre for å kunne selge disse som ekte, var det de første kjente forfalskninger av kunst på gang med den hensikt å bedra sine kunder.
Stephan Tschudi-Madsens relativt korte bok fra 1963, Den ukjente Tidemand: blad av forfalskningens historie, fortelles det om kunstforfalskningens historie. De norske düsseldorferne, J.C. Dahl, Frits Thaulow, Christian Krohg, og ikke minst Edvard Munch har blitt forfalsket.
Kari Schibevaag

Biografi

Schibevaag er født og oppvokst i Stavanger. Hun har en eldre og en yngre bror. Hun var tidlig allsidig innen idrett, men valgte i tenårene å satse på håndball. Etter to kneskader måtte hun gi opp håndballen og tok opp studier. Hun utdanner seg til barnevernspedagog, og arbeider som det fra 2001. Hun blir samtidig instruktør ved Tryvann skiskole, og kom der i kontakt med miljøet innen Kiteboarding. Hun forsøkte først snøkiting.
Hun deltok under VM i snøkiting i Frankrike i 2008 og vant. Etter at barnevernsinstitusjonen hun arbeidet ved brant ned, bestemte hun seg for å satse profesjonelt på kiteboarding, både på snø og vann.
I verdenscupen i kiteboarding (på vann) i 2009 vant hun en rekke konkurranser, og hadde topplasseringer innen fartsdisiplinen race, fristil og bølgekiting, og vant cupen sammenlagt. Hun ble da den første til å nå toppen både på vann og snø. I 2010 vant hun som første kiter verdenscupen i snøkiting både på ski og på snowboard.
Tammy Duckworth

Bakgrunn

Tammy Duckworth studerte ved University of Hawaii, George Washington University og Northern Illinois University. Hennes hovedemner var statsvitenskap og internasjonale relasjoner; hun kom disputerte i personalvitenskap.

Militær

Duckworth er tidligere soldat, først i Reserve officers' training corps og så i United States Army. Hun var helikopterpilot under Irak-krigen. Helikopteret hennes, en Sikorsky UH-60 Black Hawk, ble angrepet av de irakiske opprørerne i 2004 og styrtet. Duckworth ble sterkt såret i høyre arm og i bena og måtte amputere begge beina. Hun måtte sitte i rullestol, skjønt lærte seg etter flere år å kunne stå og gå ved hjelp av benproteser. 
Under perioden på Walter Reed Army Medical Center i Bethesda traff hun de daværende senatorer Barack Obama og Dick Durbin, som fremmet henns interesse for politikken. Den republikansk senator Bob Dole besøkte henne også, og gav henne nok en sterkt impuls til å tre inn i politikken. Hun mottok en rekke dekorasjoner, blant annet Purple Heart, Meritorious Service Medal og Senior Army Aviator Badge, og forfremmet til major. I oktober 2014 ble hun dimittert fra det militære. Hun gikk ut av nasjonalgarden med oberstløytnants grad.

Politiker

Duckworth beseiret den da sittende kongressrepresentant Joe Walsh i kongressvalget i 2012.
Den 8. november 2016 vant hun senatsvalget i Illinois med 54,9 prosent av stemmene, mot republikaneren Mark Kirk som fikk 39,8 prosent.
Fylkesvei 7896

Beskrivelse

Veien tar av fra fylkesvei 858 i myrområdene øst for Nordbyvatnet. Den går derfra vestover mot «Fjellbygda» vest for Malangen. Ved Sætermoen går en kommunal vei nedover langs Skutvikelva til gården Skutvika ved fjorden, mens fylkesveien fortsetter mot nordøst, og passerer øst for Skutvikvatnet og inn i selve «Fjellbygda». Nord for Skutvikvatnet tar en kommunal vei av mot vest og møter fylkesveien igjen rundt en kilometer før veienden ved Sand. Fylkesveien fortsetter mot nordøst til Sandsvatnet, som den passerer rundt nordenden av og fortsetter mot sørvest nedover vestsida av Sandselva til bygda Sand ved østsida av Malangen, hvor veien slutter ved krysset med fylkesvei 286.
Frem til 2019 hadde veien betegnelsen fylkesvei 288.
Verftet (Bergen)

Verftet er et strøk i Bergen i området Nordnes i bydelen Bergenhus, på vestsiden av Nordneshalvøyen. Verftet grenser mot Puddefjorden fra Nordre Nøstekaien til Georgernes verfts grense mot Nordnesparken, så opp i fjellet på oppsiden av Fredriksberg fort, Galgebakken, Haugeveien til Klosteret og ned Vestre Holbergsallmenningen. Strøket grenser dermed til Nøstet i sør, strøkene Strandsiden og Nordnes i øst og Nordnes i nord.
I 1786 fikk Georg Vedeler og Georg Brunchorst privilegium på å anlegge verft nedenfor Fredriksberg fort, det såkalte Georgernes verft. I 1850-årene ble driften av verftet overtatt av Ananias Dekke som anla dokken som ble hetende ”Dekke-dokken” eller ”Dikke-dokken”. I tilknytning til verftsvirksomheten vokste her fram en liten bydel med boliger for arbeidsfolk. Dette var en tett og variert trehusbebyggelse som fikk vokse frem uten regulerte gater. Mot slutten av 1800-tallet ble her reist enkelte leiegårder, men strøket fikk aldri noen massiv leiegårdsbebyggelse.
Kulturhuset USF Verftet, dansekompaniet Carte Blanche (Studio Bergen), Fredriksberg fort og TV 2s hovedkvarter ligger alle innenfor strøkets grenser. Forøvrig er det mest trehus og brostensbelagte smau i skråningene og mer moderne leilighetsanlegg i sjøkanten. Verftsgaten er hovedgaten i området.
Strøket omfattes av Fredriksberg grunnkrets som hadde 582 innbyggere 1. januar 2014 og et areal på 0,08 km².
Vidasete Opp

Vidasete Opp er et motbakkeløp i Vik i Sogn som arrangeres av Feios Idrettslag. Løpet ble første gang arrangert i 2006.
Løypa starter i Lunde på 400 meters høyde, og har målgang på toppen av Vidasethovden på 1227 meter. Løypa er 4,5 km lang.
Retrovirus

Retrovirus er en type virus som har RNA som arvestoff. De fleste av retrovirusene forårsaker sykdommer som blant annet aids og enkelte kreftformer hos pattedyr.
Disse virusene angriper levende celler (i motsetning til bakteriofager, som angriper bakterier) og binder seg til celleoverflaten, for så å sende inn RNA-et sitt i cellen.
RNA-tråden fra viruset bygger opp en DNA-tråd, som binder seg til vertscellens DNA. Deretter er alt som trengs en liten trigger (feks. ved en infeksjon), og cellen setter igang produksjon av nye virus.
Flere celler ødelegges og immunforsvaret reduseres.
Norske Akevitters Venner

Norske Akevitters Venner (NAV) er en kulturorganisasjon som skal utvikle kunnskapen om de norske akevittene, skape synergi mellom norsk mat og akevitt, og øke matturismen til Norge. Organisasjonen ble stiftet 16. desember 1999, og president i NAV fra 2016 er Atle Minothi. 
Norske Akevitters Venner har i 2017 om lag vel 7 000 medlemmer og 40 lokalregioner over hele landet.
Organisasjonen utgir bladet AquaVIT og er medlem av Norges kulturvernforbund.
Fransiskanerordenen

Fransiskanerordenen (Ordo Fratrum Minorum, «De små brødrenes orden», forkortes O.F.M.) er en katolsk orden. Den ble grunnlagt av Frans av Assisi i 1209, og har navn etter ham. Ordenen blir også kalt «Gråbrødrene», på grunn av den gråfargede ordensdrakten.
Ordenens første regel, som ble skrevet av Frans, har gått tapt. Den eldste bevarte regelen er den som ble omskrevet og godkjent av pave Honorius III i 1223. Regelen var radikal, da den krevde ikke bare personlig fattigdom, men også kollektiv. Dette førte til at brødrene ikke kunne eie noe, og måtte livnære seg ved tigging eller sin egen arbeidskraft.
Etter kort tid begynte brødrene å opprette faste ordenshus som en følge av ordenens vekst, og da ble kravet om kollektiv eiendom vanskelig å følge. Majoriteten innførte da en ny tolkning av regelen, som tok hensyn til omstendighetene. Mindretallet, kalt spiritualene, krevde at regelen skulle tolkes bokstavelig. Pave Johannes XXII dømte til fordel for majoriteten i 1317 og 1318, og tillot dermed kollektiv eiendom. Mange av spiritualene forlot ordenen, og ble kjent som Fraticelli.
I 1321 oppsto en krass debatt mellom fransiskanerne og dominikanerne over spørsmålet om Jesus Kristus og apostlene hadde hatt eiendom eller ikke. Kombinert med svartedauden rundt midten av det 14. århundre og det store vestlige skisma 1378–1417 førte dette til en nedgang for ordenen. Den ble da splittet mellom  de konventuelle og de observante. Sistnevnte krevde en streng tolkning av regelen. I 1517 ble det erklært at de observante var den virkelige fransiskanerordenen og de konventuelle ble en egen orden. 
En ny reform i 1529 førte til opprettelsen av kapusinerordenen. Flere mindre splittelser fulgte, med nye ordensgrener som De reformerte, Rekollektene og De uskodde. Dette førte til ytterligere nedgang for ordenen, inntil pave Leo XIII slo sammen de små grenene med moderordenen igjen.

Andre grener

Den kvinnelige grenen av ordenen, Klarissene, ble grunnlagt allerede i 1212–1214 av Klara av Assisi. Det finnes også en tredje gren, som er delt i regelbundne og sekulære tertiærer.

Fransiskanere i Norge

Gråbrødreklosteret i Tønsberg ble opprettet i 1250, og er med dette kanskje det første fransiskanerklosteret i Norge. Et annet kloster ble opprettet i Oslo rundt år 1300, i dagens Gamlebyen. Dette klosteret ble oppløst under reformasjonen på 1530-tallet og bygningsmassen ble overdratt til Oslo Hospital, som også er dagens navn på stedet.
Pr. 2017 finnes det en mannlig fransiskanerkommunitet tilknyttet St. Franciskus Xaverius kirke og kloster i Arendal med polske «brødre», og klarisser ved Høysteinane kloster i Larvik.